Bakaulengwe ba ne ba dira eng morago ga thibelo eo? Ba ne ba dira se se neng sa dirwa ke Nehemia wa bogologolo. Mo motlheng oo, fa baba ba batho ba Modimo ba ne ba le kgatlhanong le maiteko a gagwe a go tsosolosa dipota tsa Jerusalema, Nehemia le batho ba gaabo ba ne ba se ka ba itetla go itewa tsebe ke mofuta ope fela wa kganetso. Go na le moo, ba ne ba ‘nna ba aga’ mme “ba tswelela go nna le pelo ya go dira.” (Neh. 4:1-6) Bakaulengwe ba rona ba kwa Moscow le bone ga ba a ka ba letla baganetsi gore ba ba kgoreletse mo tirong e e tshwanetseng go dirwa gompieno—go rera dikgang tse di molemo. (1 Pet. 4:12, 16) Ba ne ba tlhomamisegile gore Jehofa o tla ba tlhokomela, mme ba ne ba iketleeleditse go itebanya le karolo ya bonè ya ntwa eno e e sa feleng.